Diari Oficial de la Generalitat Valenciana


Sumari del DOGV 5808, del 17-07-2008 (2008/8782)

RESOLUCIÓ de 9 de juliol de 2008, de la Direcció General de Transports i Logística, per la qual s'acorda l'obertura d'un període d'informació pública en l'expedient de modificació de la concessió del servici de transport regular de viatgers CVV-224 de la mercantil Autobuses V. Sala, SL, per a la incorporació de nous trànsits.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5808

Data del DOGV
:   17-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/8782


Data del document
:   09-07-2008

Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 9 de juliol de 2008, de la Direcció General de Transports i Logística, per la qual s'acorda l'obertura d'un període d'informació pública en l'expedient de modificació de la concessió del servici de transport regular de viatgers CVV-224 de la mercantil Autobuses V. Sala, SL, per a la incorporació de nous trànsits. [2008/8782]  
Vista la sol·licitud presentada per la mercantil Autobuses V. Sala, SL, titular de la concessió del servici de transport de viatgers per carretera públic regular permanent d'ús general, Villalonga-Ador-Gandia (CVV-224), sobre la modificació del seu títol de concessió per ampliació de trànsits, i s'incorpora a la matriu de trànsits la relació Villalonga-Gandia, així com la urbanització el Tossal (Beniarjó), la Universitat Politècnica i el nou Hospital de Gandia.   
Vista la memòria justificativa presentada pel concessionari, segons allò que establixen els articles 79 i 80 del Reglament de la Llei d'Ordenació dels Transports Terrestres, aprovat pel Reial Decret 1211/1990, de 28 de setembre.  
I tenint en compte les funcions atribuïdes al director general de Transports i Logística, en virtut de l'article 14 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:  
Primer  
Sotmetre a informació pública l'expedient de modificació de la concessió, per un termini de quinze dies comptador des de l'endemà de la publicació, perquè els interessats puguen al·legar el que estimen oportú, i poder, si ho desitgen, consultar l'expedient en els Servicis Centrals de la Direcció General de Transports i Logística (av. de Blasco Ibáñez, 50, 5ª planta, de València) i en el Servici Territorial de Transports de València (Edifici Prop, c/ Gregorio Gea núm. 27, de València).  
Segon   
Remetre la present resolució al DOCV per a la publicació.  
Contra la present resolució, que no posa fi a la via administrativa, es pot interposar recurs d'alçada davant del secretari autonòmic d'Infraestructures i Transport en el termini d'un mes, comptador a partir de l'endemà de la seua notificació, d'acord amb els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí de l'exercici de qualsevol altra acció que es considere oportuna.  
València, 9 de juliol de 2008.- El director general de Transports i Logística: Vicente Dómine Redondo.